Mesterskabet blev vundet af [[Angelique Kerber]], som i finalen besejrede [[Serena Williams]] med 6-3, 6-3 på 65 [[minut]]ter i en kamp, hvor [[Angelique Kerber|den 30-årige tysker]] kun begik fem uprovokerede fejl. [[Angelique Kerber|Kerber]] vandt dermed [[Wimbledon-mesterskabet i damesingle]] for første gang, og sejren var hendes tredje [[grand slam]]-titel i karrieren, da hun tidligere havde vundet [[Australian Open-mesterskabet i damesingle|Australian Open]]- og [[US Open-mesterskabet i damesingle|US Open]]-titlerne i [[2016]], og i finalen fik hun revanche for finalenederlaget til netop [[Serena Williams]] ved [[Wimbledon-mesterskabet i damesingle 2016|Wimbledon-mesterskabet i 2016]]. Hun blev samtidig den første [[Tyskland|tyske]] vinder af [[Wimbledon-mesterskabet i damesingle|titlen]] siden [[Steffi Graf]] i [[Wimbledon-mesterskaberne 1996|1996]]. Med en placering som nr. 181 på [[WTA's verdensrangliste]] blev [[Serena Williams]] den lavest rangerede Wimbledon-finalist i [[damesingle]] siden indførelsen af [[WTA's verdensrangliste|officielle ranglister]] i [[1973]].<ref>[http://www.wimbledon.com/en_GB/news/articles/2018-07-14/2018-07-14_kerber_denies_serena_24th_grand_slam.html Wimbledon - ''Kerber completes quest to deny Serena'' (14. juli 2018)] {{en sprog}}</ref><ref>[http://www.wtatennis.com/news/kerber-claims-third-major-crown-shocks-serena-wimbledon WTA - '''' (14. juli 2018)] {{en sprog}}</ref> Dermed formåede [[Serena Williams]] ikke at tangere [[Margaret Court]]s rekord på 24 [[grand slam]]-titler i [[damesingle]].
Sport